**PASKAIDROJUMA RAKSTS**

Ventspils valstspilsētas pašvaldības domes 2023.gada \_\_. \_\_\_\_\_\_\_\_ saistošajiem noteikumiem

Nr. \_\_ “Ventspils valstspilsētas pašvaldības nodevas”

| **Paskaidrojuma raksta sadaļa** | **Norādāmā informācija** |
| --- | --- |
| 1.  Mērķis un nepieciešamības pamatojums | Šo saistošo noteikumu “Ventspils valstspilsētas pašvaldības nodevas” (turpmāk – Noteikumi) izdošanas mērķis ir noteikt Ventspils valsts pilsētas pašvaldībā (turpmāk – Pašvaldība) piemērojamo nodevu veidus, nodevu likmes un apmēru, nodevu administrēšanas un samaksas kārtību, kā arī, nodevu maksātāju kategorijas, kas atbrīvotas no attiecīgās nodevas samaksas.  Noteikumi izdoti pamatojoties uz likuma "Par nodokļiem un nodevām" 12. pantu, kas nosaka tiesības vietējās pašvaldības domei savā administratīvajā teritorijā uzlikt noteikta veida pašvaldības nodevas. Kārtību, kādā pašvaldības var uzlikt pašvaldību nodevas un personas, kuras atbrīvojamas no pašvaldību nodevu samaksas, nosaka Ministru Kabineta 2005.gada 28.jūnija noteikumi Nr.480 “Noteikumi par kārtību, kādā pašvaldības var uzlikt pašvaldību nodevas”.  Noteikumi aizstās līdzšinējos Ventspils pilsētas domes 2014.gada 20.jūnija saistošos noteikumus Nr.7 „Par pašvaldības nodevām Ventspils pilsētā” un nosaka, ka Pašvaldībā piemēro šādus nodevu veidus:   * par pašvaldības domes izstrādāto oficiālo dokumentu un apliecinātu to kopiju saņemšanu; * par tirdzniecību publiskās vietās; * par izklaidējoša rakstura pasākumu sarīkošanu publiskās vietās; * par būvatļaujas izdošanu vai būvniecības ieceres akceptu, izdarot atzīmi paskaidrojuma rakstā; * par reklāmas vai reklāmas objektu izvietošanu publiskās vietās vai vietās, kas vērstas pret publisku vietu.   Būtiskākās izmaiņas Noteikumos salīdzinājumā ar līdzšinējo regulējumu :   1. Pašvaldībā vairs netiks piemērota pašvaldības nodeva par dzīvnieku (suņu, kaķu) turēšanu, kuras piemērošana, izvērtējot lietderības apsvērumus un administratīvās izmaksas atzīta par nelietderīgu. 2. izslēgti vairāki nodevas par pašvaldības domes izstrādāto oficiālo dokumentu un apliecinātu to kopiju saņemšanu veidi, kuru piemērošana nav lietderīga neesošā pieprasījuma dēļ, kā arī nodevas piemērošanu neparedz spēkā esošie normatīvie akti. 3. pilnveidotas un precizētas nodevas par būvatļaujas izdošanu vai būvniecības ieceres akceptu, pielāgojot to veidus spēkā esošajiem būvniecības procesu regulējošajiem normatīvajiem aktiem un izslēdzot nodevu veidus, kad ņemot vērā prasības par dokumentu iesniegšanu būvniecības informācijas sistēmā (BIS) pašvaldības nodevu nav iespējams piemērot. 4. veikti precizējumi nodevas par reklāmas vai reklāmas objektu izvietošanu publiskās vietās vai vietās aprēķinā izmantotajā lielumā “tematiskais koeficients”, atsevišķi izdalot koeficientu alkoholisko dzērienu, enerģijas dzērienu un tabakas izstrādājumu reklāmai, kā arī pārskatīts koeficienta apmērs kultūras un sporta pasākumu reklāmai. 5. attiecībā uz atbrīvojumiem no Pašvaldības nodevu samaksas, saglabāti visi līdzšinējie atbrīvojumi, papildus paredzot, ka no nodevas par tirdzniecību publiskās vietās samaksas tiek atbrīvoti arī skolēnu mācību uzņēmumi un komersanti, kuri iekļauti Sociālo uzņēmumu reģistrā – ja tiek tirgota pašizgatavota, pašaudzēta vai savvaļā ievākta produkcija. |
| 2. Fiskālā ietekme uz pašvaldības budžetu | Pamatojoties uz Pašvaldību likuma 46.panta otro daļu, paskaidrojuma rakstā neiekļauj informāciju par plānoto projekta ietekmi uz pašvaldības budžetu. |
| 3. Sociālā ietekme, ietekme uz  vidi, iedzīvotāju veselību,  uzņēmējdarbības vidi  pašvaldības teritorijā, kā arī plānotā regulējuma ietekme uz konkurenci | Sociālā ietekme – Noteikumi paredz atbrīvojumus noteiktu sociālo kategoriju iedzīvotājiem, uzlabojot un veicinot tirdzniecības un pakalpojumu saņemšanas iespējas sociāli mazāk aizsargātākajam iedzīvotāju grupām.  Ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci - nav paredzēta. |
| 4. Ietekme uz  administratīvajām procedūrām  un to izmaksām | Noteikumi neietekmē līdzšinējās administratīvās procedūras.  Jautājumos par Noteikumu piemērošanu personas var vērsties Pašvaldības iestādē “Ventspils domes administrācija”, Jūras ielā 36, Ventspilī vai pie Noteikumos minētajām struktūrvienībām, kuras administrē attiecīgo nodevu. Saziņai var izmantot valsts pārvaldes pakalpojumu portālu [www.latvija.gov.lv](http://www.latvija.gov.lv) sūtot iesniegumu uz Pašvaldības oficiālo e-adresi, vai nosūtot ar drošu e-parakstu parakstītu iesniegumu uz elektronisko pasta adresi dome@ventspils.lv. |
| 5. Ietekme uz pašvaldības funkcijām un cilvēkresursiem | Jauna ietekme uz Pašvaldības funkcijām netiek paredzēta.  Noteikumi neparedz jaunu darba vietu radīšanu. |
| 6. Informācija par izpildes  nodrošināšanu | Noteikumu piemērošanu administrēs Pašvaldības iestādes “Ventspils domes administrācija” struktūrvienības: Vispārējā nodaļa, Dzimtsarakstu nodaļa, Būvniecības administratīvā inspekcija, Ekonomikas un iepirkumu nodaļa un Arhitektūras un pilsētbūvniecības nodaļa, atbilstoši Noteikumos noteiktajai kārtībai.  Nav paredzēta jaunu institūciju izveide, esošo likvidācija vai reorganizācija.  Informācija par Noteikumiem un nodevu samaksas iespējām ir pieejama Pašvaldības tīmekļvietnē [www.ventspils.lv](http://www.ventspils.lv) sadaļā “Pakalpojumi”. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Izdodot Noteikumus, Pašvaldība rīkojas atbilstoši likumā “Par nodokļiem un nodevām” paredzētajam deleģējumam, Ministru Kabineta 2005.gada 28.jūnija noteikumos Nr.480 “Noteikumi par kārtību, kādā pašvaldības var uzlikt pašvaldību nodevas” noteiktajai kārtībai un iecerēto mērķu sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par Noteikumu projektu un dotu iespēju izteikt viedokli, Noteikumu projekts no \_\_\_.\_\_\_.2023. līdz \_\_\_.\_\_\_.2023. publicēts Pašvaldības tīmekļa vietnē www.ventspils.lv sadaļas “Iedzīvotāju līdzdalība” apakšsadaļā “Viedokļa izteikšana par saistošo noteikumu projektiem”.  Plānotais sabiedrības līdzdalības veids – priekšlikumu un iebildumu izvērtēšana pēc Noteikumu projekta publicēšanas Pašvaldības tīmekļa vietnē www.ventspils.lv.  Pēc sabiedrības viedokļa saņemšanas un izskatīšanas Pašvaldības domes atbildīgajā komisijā un komitejā, izvērtējot ieteikumu lietderības apsvērumus, tiks vērtēta to iekļaušana Saistošajos noteikumos. |

Ventspils valstspilsētas pašvaldības

Domes priekšsēdētājs J.Vītoliņš